დენი ფორე

დენი ფორე — (დ. 8 მაისი, 1962) სეიშელელი პოლიტიკოსი, სეიშელის მეოთხე პრეზიდენტი 16 ოქტომბერის 2016 წლიდან 26 ოქტომბრის 2020 წლამდე. მსახურობდა სეიშელის ვიცე-პრეზიდენტად 2010 წლიდან 2016 წლამდე. ფორე  გაერთიანებული სეიშელის პარტიის (PP) წევრია.
მინი|მარჯვნივ|დენი ფორე

წარმოშობა და განათლება
ფორე დაიბადა დასავლეთ უგანდაში, ქალაქ კილემბეში. საწყისი და საშუალო განათლება შეისელებში მიიღო. სწავლობდა ჰავანის უნივერსიტეტში კუბაში, სადაც დაამთავრა პოლიტიკური მეცნიერების ფაკულტეტი.

კარიერა
1985 წელს, 23 წლის ასაკში, ფორემ დაიწყო მუშაობა როგორც სასწავლო გეგმის თანაშემწე ოფიცერი სეიშელის განათლების სამინისტროში. ის ასევე მუშაობდა ლექტორად როგორც ეროვნულ ახალგაზრდულ სამსახურში, ასევე სეიშელის პოლიტექნიკურ ინსტიტუტში.
1993 წელს, მას შემდეგ რაც კუნძულოვან სახელმწიფოში მრავალპარტიული დემოკრატია აღდგა, ფორე გახდა ეროვნული ასამბლეის მთავრობის საქმიანობის ლიდერი და ამ თანამდებობაზე იყო 1998 წლამდე.  იმავე წელს დაინიშნა განათლების მინისტრად. წლების განმავლობაში იმუშავა სხვადასხვა სამინისტროების თანამდებობებზე, მათ შორის: ახალგაზრდობის, ფინანსების, ვაჭრობისა და ინდუსტრიის, საჯარო ადმინისტრაციისა და ინფორმაციული და საკომუნიკაციო ტექნოლოგიების მინისტრად.
2006 წელს პრეზიდენტმა ჯეიმზ მიჩელმა დანიშნა იგი ფინანსთა მინისტრად. მმართველობის დროს ფინანსთა სამინისტროში, სეიშელმა დაიწყო ეკონომიკური რეფორმების სერია, რომელიც რეკომენდირებული იყო საერთაშორისო სავალუტო ფონდის მიერ. ფორე გაუძღვა პირველი თაობის რეფორმებს, რომლებიც გაგრძელდა ოქტომბერის 2008 წლიდან ოქტომბერის 2013 წლამდე. ფორე იყო განსაზღვრული მინისტრი 2004 წლიდან 2010 წლამდე. ის გახდა ვიცე-პრეზიდენტი 1 ივლისს 2010 წელს, ხოლო ფინანსთა პორტფელი შეინარჩუნა.

პრეზიდენტობა
პრეზიდენტმა ჯეიმზ მიჩელმა 27 სექტემბერს 2016 წელს გამოაცხადა, რომ გადადგებოდა, ეფექტური 16 ოქტომბრიდან, და ძალაუფლებას გადასცემდა ვიცე-პრეზიდენტ ფორეს. გამოცხადება დაემთხვა ეროვნულ ასამბლეაში ოპოზიციური უმრავლესობის არჩევას. რადგან მიჩელის ვადის ოთხი წელი რჩებოდა, ეს ჩაითვალა სრულ ვადად ფორესთვის. ფორემ შესაბამისად დადო ფიცი 16 ოქტომბერს 2016 წელს.
14 აპრილს 2019 წელს, ფორე ესტუმრა ბრიტანული კვლევით წყალქვეშა ხომალდს და წარმოთქვა სიტყვა წყლის ქვეშ, სადაც ითხოვდა უფრო ძლიერ დაცვას მსოფლიო ოკეანეებისთვის.
13 ივნისს 2019 წელს, ფორეს გადაეცა ეროვნული გეოგრაფიული საზოგადოების პრესტიჟული ,პლანეტარული და ლიდერობის ჯილდო დაჯილდოების ცერემონიალზე, ჯორჯ ვაშინგტონის უნივერსიტეტში, ვაშინგტონში.
ოქტომბერში 2020 წელს, ფორემ წააგო საპრეზიდენტო არჩევნები ვაველ რამკალავანისთვის, რომელიც შეცვალა როგორც სეიშელის პრეზიდენტი.

პირადი ცხოვრება
ფორე სამი ქალიშვილისა და ერთი ვაჟიშვილის მამაა თავისი პირველი ქორწინებიდან ჟანინესთან (ქალიშვილობის გვარი დე კომარმონდი). დენიმ და ჟანინ ფორემ განქორწინება დაასრულეს 10 ოქტომბერს 2016 წელს, ერთ კვირაზე ნაკლები ხნით მანამდე, სანამ ინაუგურაციას გაიმართავდა როგორც სეიშელის პრეზიდენტი.
ფორე დაქორწინდა თავის მეორე ცოლზე, შერმინ რუდი ბასტიენზე, 4 აპრილს 2021 წელს.

 სქოლიო 

კატეგორია:დაბადებული 8 მაისი
კატეგორია:დაბადებული 1962
კატეგორია:სეიშელის პრეზიდენტები